CELEX: 32020D1099
Language: da
Date: 2020-07-16 00:00:00
Title: Den Udenrigs- og Sikkerhedspolitiske Komités afgørelse (FUSP) 2020/1099 af 16. juli 2020 om accept af tredjelandes bidrag til Den Europæiske Unions militæroperation i Bosnien-Hercegovina (EUFOR ALTHEA) (BiH/30/2020)

27.7.2020   
               
               
                  DA
               
               
                  Den Europæiske Unions Tidende
               
               
                  L 241/31
               
            
         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2020/1099
         af 16. juli 2020
         om accept af tredjelandes bidrag til Den Europæiske Unions militæroperation i Bosnien-Hercegovina (EUFOR ALTHEA) (BiH/30/2020)
         DEN UDENRIGS- OG SIKKERHEDSPOLITISKE KOMITÉ HAR —
         under henvisning til traktaten om Den Europæiske Union, særlig artikel 38, stk. 3,
         under henvisning til Rådets fælles aktion 2004/570/FUSP af 12. juli 2004 om Den Europæiske Unions militæroperation i Bosnien-Hercegovina (1), særlig artikel 11, og
         ud fra følgende betragtninger:
         
                     (1)
                  
                  
                     Rådet bemyndigede i medfør af artikel 11, stk. 2, i fælles aktion 2004/570/FUSP Den Udenrigs- og Sikkerhedspolitiske Komité til at træffe de relevante afgørelser om accept af de foreslåede bidrag fra tredjelande til Den Europæiske Unions militæroperation i Bosnien-Hercegovina.
                  
               
                     (2)
                  
                  
                     På baggrund af henstillingen fra den øverstbefalende for EU-operationen og fra Den Europæiske Unions Militærkomité vedrørende et bidrag fra Ukraine bør bidraget fra Ukraine accepteres og betragtes som værende væsentligt.
                  
               
                     (3)
                  
                  
                     I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet. Danmark deltager derfor ikke i vedtagelsen af denne afgørelse, som ikke er bindende for og ikke finder anvendelse i Danmark.
                  
               
                     (4)
                  
                  
                     Det Europæiske Råd i København vedtog den 12.-13. december 2002 en erklæring, hvori det hed, at »Berlin plus«-ordningerne og gennemførelsen heraf kun gjaldt for de af Unionens medlemsstater, der også enten var NATO-medlemmer eller medlemmer af programmet »Partnerskab for Fred«, og som derfor havde indgået bilaterale sikkerhedsaftaler med NATO —
                  
               VEDTAGET DENNE AFGØRELSE:
         
            Artikel 1
            
               1.   Bidraget fra Ukraine til Den Europæiske Unions militæroperation i Bosnien-Hercegovina (EUFOR ALTHEA) accepteres og betragtes som værende væsentligt.
            
            
               2.   Ukraine er fritaget for betaling af finansielle bidrag til EUFOR ALTHEA's budget.
            
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 16. juli 2020.
            
               
                  På Den Udenrigs- og Sikkerhedspolitiske Komités vegne
               
               S. FROM-EMMESBERGER
               
                  Formand
               
            
         
         
            (1)  EUT L 252 af 28.7.2004, s. 10.